stanford-oval/wikipedia huggingface dataset:
Ohotanlokki

| Ohotanlokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  schistisagus
Kaksiosainen nimi
 Larus schistisagus  (Stejneger, 1884) 
   Ympärivuotinen  Talvehtimisalue
Katso myös
   Ohotanlokki Wikispeciesissä   Ohotanlokki Commonsissa 
Infobox OKNimi-testi OKIUCN-testi OK: 
Ohotanlokki (Larus schistisagus) on itäaasialainen lokkilaji. Sen esiintymisalue käsittää Venäjän kaukoidän Kamtšatkan niemimaalta Navarinin niemeen ja Vladivostokiin, sekä Japanin Honshūn koillisosan ja Hokkaidōn. Vierailee kesäisin säännöllisesti Länsi-Alaskassa ja talvisin harhailee harvoin Uuteen-Englantiin tai Teksasiin asti. Lajin holotyypin kuvaili Leonhard Hess Stejneger Kamtšatkalta 1884.
Lajista on Suomessa kaksi havaintoa, Espoosta 3. marraskuuta 2012, Kouvolan Kuusankoskelta 23. tammikuuta 2021, josta se siirtyi Kotkaan 26. tammikuuta 2021.
Kuvia

Ohotanlokki lennossa alapuolelta.
Ohotanlokin pesä.
Ohotanlokin munia.
Aiheesta muualla

Slaty-backed Gull Larus schistisagus eBird. Viitattu 25.1.2021. (englanniksi)
Nurmiheinäsirkka

| Nurmiheinäsirkka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Caelifera
Yläheimo::  Acridoidea
Heimo::  Heinäsirkat Acridae
Suku::  Chorthippus
Laji::  parallelus
Kaksiosainen nimi
 Chorthippus parallelus  (Zetterstedt, 1821) 
Katso myös
   Nurmiheinäsirkka Wikispeciesissä   Nurmiheinäsirkka Commonsissa 
Infobox OKNimi-testi OK: 
Nurmiheinäsirkka (Chorthippus parallelus) on yleinen, Suomessa tavattava heinäsirkkalaji. Sen tunnistaa 1–3 sekuntia kestävistä lyhyistä sirityssarjoista. Lajin lähisukuun kuuluvat esimerkiksi keto- ja nevaheinäsirkat.
Nurmiheinäsirkka on yleensä vihreän ja mustan kirjava, pienikokoinen heinäsirkka. Keskiruumiin selkäpuolella ei ole monilla muilla heinäsirkkalajeilla esiintyvää tiimalasikuviota, mutta selkäpuolen väri eroaa usein kylkien väristä. Koirailla, jotka ovat selvästi naaraita pienikokoisempia, on ruskeansävyiset siivet, jotka kuitenkin näyttävät yleensä hieman liian pieniltä eläimen kokoon nähden. Naarasyksilöiden siivet ovat selvästi surkastuneet ja yltävät yleensä korkeintaan takaruumiin puoliväliin saakka. Useimmista muista heinäsirkkalajeista poiketen nurmiheinäsirkka sirittää vielä hämärän aikaan.
Nurmiheinäsirkka esiintyy suurimmassa osassa Suomea, mutta harvinaistuu pohjoista kohti. Lajin levinneisyysalue jatkuu pitkälle Aasiaan. Laji on runsaslukuinen kosteissa heinikoissa, mutta esiintyy harvakseltaan myös kuivemmilla paikoilla.
Virtuocity

| Virtuocity> Tiedot |
| --- | --- |
Toiminnassa:  2001–
Tyylilaji:  neoklassinen metalli, power metal
Kotipaikka:   Kuopio, Suomi
Laulukieli:  Englanti
Jäsenet:  Roni Mikkonen, laulu   Rieti Jauhiainen, rummut   Blackie, basso   Jaron Sebastian Raven, kitara  
Levy-yhtiö:  Spinefarm Records, (Suomi, Suomi)  
Aiheesta muualla
viralliset kotisivut
Infobox OKNimi-testi OK: 
Virtuocity on suomalainen power metallia ja neoklassista metallimusiikkia esittävä yhtye.
Historia

Kitaristi Jaron Sebastian Raven aloitti musiikkiuransa soittamalla rumpuja viiden vuoden ikäisenä. Hän aloitti säveltämisen 9-vuotiaana, kun hänen äitinsä lahjoitti hänelle huilun. Jo kymmenvuotisena hän soitti sähkökitaraa.
Monen sooloartistina vietetyn vuoden jälkeen Jaron löysi yhtyeen Virtuocity-nimen alta. Virtuocityn debyyttialbumi Secret Visions sisälsi melodista, klassisen musiikin vaikutteita omaavaa musiikkia. Marco Hietala Tarot- ja Nightwish -yhtyeistä sekä Jaska Raatikainen Children of Bodomista olivat myös mukana levyllä.
Secret Visionsin jälkeen Virtuocityn jäsenistö koki suuria muutoksia. Jaron Sebastian Raven ja Peter James Goodman löysivät standardeilleen ja musiikillisille tavoitteilleen sopivat jäsenet Joey Edithin, Michael Thomasin ja Tom Joensin.
Yhtyeen toinen albumi oli Northern Twilight Symphony.
Toisen levyn jälkeen yhtye esiintyi runsaasti, mutta lopulta jäsenistö kuitenkin vaihtui ja vuonna 2007 yhtye sisälsi: Rieti Jauhiainen, Roni Mikkonen, Blackie ja Jaron Sebastian Raven. Vuonna 2007 yhtye julkaisi kaksi kappaletta sisältävän demon, joka on kuultavissa sivuilla sekä Mikseri.netissä.
Jäsenet

Roni Mikkonen – laulu (Taste Utopia, Twisted Silence, Refrain, The Rockers)
Jarno Keskinen – kitara (Kenziner)
Rieti Jauhiainen – rummut (Project Silence, Savo, Cosmic Dog, Tunteet-organisaatio)
Blackie – basso (Twisted Silence)
Jäsenet > Entiset jäsenet

Marco Hietala - laulu
Peter James Goodman - laulu
Tommi Kuri - basso
Janne Tolsa - koskettimet
Tuomas Seppälä - koskettimet
Mikko Härkin – koskettimet
Heikki Saari - rummut
Jaska Raatikainen - rummut
Diskografia

Secret Visions (2002,  Spinefarm Records)
Northern Twilight Symphony (2004,  Spinefarm Records)
Demo (2007)
Fire and Fury (2009,  demo)
Aiheesta muualla

Yhtyeen kotisivu (Arkistoitu – Internet Archive)
Virtuocity Myspacessa (englanniksi)
Virtuocity Encyclopaedia Metallumissa (englanniksi)
demo Mikseri.netissä
Onion Futures Act

Onion Futures Act on Yhdysvaltojen laki, joka kieltää kaupankäynnin sipulia koskevilla futuurisopimuksilla sekä "elokuvan lipputuloilla". Vuonna 1955 kaksi sipulikauppiasta, Sam Siegel ja Vincent Kosuga, valtasivat sipulifutuurimarkkinat Chicagon raaka-ainepörssissä. Seurauksena olleet sääntelytoimet johtivat lain hyväksymiseen 28.8.1958. Elokuussa 2021 se on voimassa. Lakia muutettiin vuonna 2010 siten, että elokuvan lipputulot lisättiin kiellettyjen futuurisopimusten luetteloon vastauksena Motion Picture Association of America -järjestön lobbaustoimiin.
Ollolai

| Ollolai (Ollolài) |
| --- | --- |

 Sijainti Nuoron maakunnassa
 Ollolai
 Koordinaatit: 40.168°0′0″N, 9.177°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  27,24 km²
Korkeus:  960 m
Väkiluku:  1 291
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.ollollai.com 
Infobox OKVirheellinen NIMI-arvo: 
Ollolai (sardiksi Ollolài) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 291 asukasta (vuonna 2016) ja sen pinta-ala on 27,24 neliökilometriä. Se sijaitsee 960 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ollolai Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Orest Romashyna

Orest Romashyna (ukr. Орест Ромашина, s. 27. lokakuuta 1946) on kanadalainen entinen jääkiekkoilija, joka pelasi vasempana laitahyökkääjänä.
Romashyna varattiin NHL:ään kolmantena vuoden 1963 NHL:n varaustilaisuudessa Boston Bruinsin toimesta. Hänestä tuli samalla ensimmäinen Euroopassa syntynyt NHL-joukkueen varaama pelaaja, sillä Romashyna oli syntynyt pakolaisleirillä sodanjälkeisessä Saksassa ukrainalaisille vanhemmille, joskin varttui Kanadassa. Hän ei kuitenkaan lopulta ikinä pelannut NHL:ssä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Orest Romashyna
Oreste Grossi

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Hopeaa | Berliini 1936 | kahdeksikko |  |
Oreste Grossi (14. maaliskuuta 1912 Livorno – 16. helmikuuta 2008 Livorno) oli italialainen soutaja. Hän kilpaili vuoden 1936 kesäolympialaisissa Berliinissä ja kuului siellä kahdeksikossa hopeaa saaneeseen joukkueeseen.
Olli Juurinen

Olli Sakari Juurinen (26. maaliskuuta 1935 Hämeenlinna – 23. toukokuuta 2006) oli suomalainen lastenkirjailija.
Juurisen vanhemmat olivat seppä Paavo Ilmari Juurinen (1903–1986) ja Olga Emilia Hurme (1907–1984).
Teoksia

Petterin päivät ; kansi ja kuvitus Mirja Pihlajamäki. Ari-kustannus, Saarijärvi 1976
Orbea

Orbea Odu vuodelta 2007.
Orbea on Mallabiassa Baskimaassa, Espanjassa toimiva polkupyörävalmistaja. Yritys valmisti alun perin kiväärejä ja käsiaseita, mutta Espanjan sisällissodan jälkeen yritys vaihtoi toimialaansa. Nykyään Orbea valmistaa sekä maantiepyöriä että maastopyöriä. Orbea on Espanjan suurin polkupyörävalmistaja.
Yritys sponsoroi useita pyöräilytalleja,se toimii muun muassa Baskilaista Euskaltel-Euskadi-tallin pyörätoimittajana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Orbea (company)
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut (Arkistoitu – Internet Archive) (englanniksi)
Onkamo (Haukipudas)

Hiekkarantanäkymä Onkamonjärvelle
Onkamo on vajaan sadan asukkaan kylä Oulussa Jokikylän kaupunginosassa, entisen Haukiputaan kunnan alueella.
Onkamonkylä sijaitsee noin 16 kilometrin päässä Haukiputaan keskustaajamasta Kiiminkijoen varressa. Pinta-alaltaan Onkamo on Haukiputaan suurin alue. Järvet, suot ja metsät peittävät kuitenkin suurimman osan alueesta. Onkamon kyläkoulu lakkautettiin 1980-luvulla. Onkamolla kulki myös V. Alamäki Oy:n linja-auto, vuoro kuitenkin lakkautettiin keväällä 1995.
Kylällä sijaitsevan Onkamonjärven läpi virtaa Onkamonoja, yksi Kiiminkijoen sivuhaaroista.
Haukipudas
| --- | --- |
Kylät ja alueet:  Annalankangas · Asemakylä · Ervastinranta · Halosenniemi · Holstinmäki · Häyrysenniemi · Jokikylä · Kalimenkylä · Keiska · Kello · Kirkonkylä · Kiviniemi · Kurtinhauta · Martinniemi · Onkamo · Parkumäki · Putaankylä · Rivinnokka · Santaholma · Takkuranta · Taipaleenkylä · Ukonkaivos · Virpiniemi
Vesistöt:  Halosenlahti · Hekkalanlahti · Kalimeenoja · Kiiminkijoki
Muuta Haukiputaaseen liittyvää:  Ahmat · A. Santaholma Oy · Vapaa-aikakeskus Jatuli · Kirkko · Rautatieasema · Kellon asema · Martinniemen rata · Martinniemen asema · Martinniemen saha · Maunun saha · Nimettömänmatala · Nurkkanäyttämö · Rantapohja · Suurhiekka
Orbieu

| Orbieu |
| --- | --- |
 Orbieu Lagrassessa.
Alkulähde:  Fourtou, Aude
Laskupaikka:  Aude
Maat:   Ranska
Pituus:  84,1 km
Alkulähteen korkeus:  700 m
Virtaama:  4,64 m³/s
Valuma-alue:  680 km²
Orbieu on 84,1 kilometriä pitkä joki Auden departmentissa, Keski-Ranskan eteläosassa. Sen lähde on Fourtoussa, Corbièresissa. Se virtaa pääasiallisesti koilliseen. Se on Aude-joen oikea sivujoki, jonne se virtaa Raissac-d'Auden ja Marcorignanin välistä, 10 kilometriä luoteeseen Narbonnesta.
Paikkoja joen varrella

Tämä lista on järjestyksessä, joen lähteeltä, sen laskupaikkaan: Fourtou, Auriac, Lanet, Montjoi, Vignevieille, Mayronnes, Saint-Martin-des-Puits, Saint-Pierre-des-Champs, Lagrasse, Ribaute, Camplong-d'Aude, Fabrezan, Ferrals-les-Corbières, Lézignan-Corbières, Luc-sur-Orbieu, Cruscades, Ornaisons, Névian, Villedaigne, Raissac-d'Aude, Marcorignan
Osmo Viitasalo

Osmo Eerik Viitasalo (10. toukokuuta 1908 Helsinki – 13. kesäkuuta 1950 Kotka) oli suomalainen toimittaja.
Viitasalo valmistui ylioppilaaksi Helsingin koelyseosta vuonna 1928. Hän työskenteli Suomen Sosialidemokraatin toimitusharjoittelijana vuonna 1929, mikkeliläisen Vapauden toimitussihteerinä vuonna 1930 ja siirtyi samana vuonna kotkalaisen Eteenpäin-lehden toimitussihteeriksi. Vuonna 1937 hänet valittiin lehden päätoimittajaksi.
Sosiaalidemokraatteihin kuulunut Viitasalo oli Kotkan kaupunginvaltuuston jäsen vuodesta 1934 ja kaupunginhallituksen jäsen vuodesta 1945. Hän toimi SDP:n kunnallisjärjestön puheenjohtajana vuodesta 1940. Viitasalo kuului Kotkan kaupunginkirjaston, työväenopiston ja työväen näyttämön johtokuntiin sekä Sosialidemokraattisen Sanomalehtimiesliiton hallitukseen.
Osmoli

Osmoli (lyhenne Osm) on ainemäärä, joka muodostuu liuoksessa yhdestä moolista ainetta. Jos esimerkiksi liuokseen laitetaan mooli glukoosia, joka pysyy yhtenäisenä molekyylinä kyseisessä liuoksessa, saadaan liuokseen yksi osmoli glukoosia. Jos sen sijaan veteen sekoitetaan mooli ruokasuolaa (NaCl), saadaan liuokseen kaksi osmolia ainetta. Tämä johtuu siitä, että NaCl dissosioituu vedessä natrium- ja kloridi-ioneiksi.
Osmoli ei ole kansainvälisen yksikköjärjestelmän yksikkö.
Osmolaliteetti

Osmolaliteetti tarkoittaa liuenneiden molekyylien ja ionien lukumäärää liuotinkilossa (n(l. osmoolien määrä)/massa) yksikkö:   [osm/kg]. Ihmisen elimistössä osmolaliteettiin eli elimistön nestetasapainoon vaikuttavat hypotalamuksen, munuaisten sekä virtsan eritystä vähentävän hormoonin toiminta. Näin ollen elimistön osmolaliteettia on tarkkailtava aivolisäkkeen läheisyydessä tapahtuneen leikkauksen jälkeen sekä diabetes potilailla.
Kaava: O = c*i, jossa c = konsentraatio ja i = liuenneiden ionien määrä
esim. NaCl -> Na+ + Cl- , jossa i = 2
Ola Magnell

| Ola Magnell |
| --- | --- |

Henkilötiedot
Syntynyt: 20. tammikuuta 1946 Kalmar, Ruotsi
Kuollut: 6. helmikuuta 2020 (74 vuotta)
Muusikko
Tyylilajit:  progg
Soittimet:  kitara
Aiheesta muualla
www.magnell.nu
  [ Muokkaa Wikidatassa ] [ ohje ]  
Ola Magnell (20. tammikuuta 1946 Kalmar, Ruotsi – 6. helmikuuta 2020) oli ruotsalainen laulaja, laulunkirjoittaja ja kitaristi.
Magnellin musiikki lasketaan tavallisesti proggiksi, vaikka hän ei kuulunutkaan varsinaisiin progg-liikkeisiin. Lisäksi hän levytti kaupalliselle levy-yhtiölle, Metronomelle, mistä progg-liikkeet kritisoivat häntä.
Vuonna 1994 hän sai Fred Åkerström-stipendiet -stipendin ja vuonna 1999 Cornelis Vreeswijk-stipendiet -stipendin.
Eräitä Magnellin tunnetuimpia kappaleita ovat "Påtalåten" (1972), "Kliff" (1975) ja "Tomma tunnor" (1981). Ruotsalainen muusikko Magnus Uggla teki "Påtalåten"-kappaleesta cover-version, joka julkaistiin vuonna 1987 Ugglan Allting som ni gör kan jag göra bättre -albumilla.
Diskografia

1974 – Påtalåtar
1975 – Nya Perspektiv
1977 – Höstkänning
1979 – Straggel och strul
1981 – Europaväg 66
1983 – Gaia
1984 – Onkel Knut
1987 – Blå neon
1989 – Neurotikas Motell
1993 – Förlovat land
1994 – Ola Magnell: 74–87 (kokoelma)
2000 – Ola Magnell: Guldkorn (kokoelma)
2003 – Vallmoland
Aiheesta muualla

Viralliset kotisivut
Näkövammaismuseo

| Näkövammaismuseo |
| --- | --- |

Tyyppi:  Museo, erikoismuseo, paikallismuseo 
Osoite:  Marjaniementie 74, 00930 Helsinki  
Sijainti:  Iiris-keskus 
Kotisivut:  nkl.fi/fi/etusivu/toiminta/mus... 
Koordinaatit:  60°12′29″N, 25°04′30″E
 fiNäkövammaismuseo 
Näkövammaisten liiton ylläpitämä Näkövammaismuseo on vammais­historiallinen erikoismuseo. Museo sijaitsee vuonna 2003 valmistuneessa arkkitehti, professori Rainer Mahlamäen piirtämässä Näkövammaisten palvelu- ja toimintakeskus Iiriksessä Helsingin Itäkeskuksessa.
Museon kokoelmat

Museo huolehtii näkövammaisyhteisöä koskevan historian ja kulttuuriperinnön tallettamisesta, tutkimisesta ja näytteillä pitämisestä. Museon kokoelmissa on esineitä, valokuvia, asiakirjoja, ääni- ja puhetallenteita sekä jäsenlehtiä ja kirjoja. Kokoelmat valottavat monipuolisesti näkövammaisten opetuksen, perinteisten ammattien, tiedonsaannin sekä arjen apuvälineiden ja järjestölähtöisen näkövammaistyön historiaa 1800-luvun puolivälistä nykypäivään.
Näyttelytoiminta

Vuonna 2019 uusitussa vitriinittömässä perusnäyttelyssä "Näkövammaistyön vuosisadat" on esillä mm. kohokarttoja, pistekirjoja, pistekirjoituskoneita ja -tauluja, pienoismalleja sekä perinteisiä harja- ja korityövälineitä. Kävijät voivat myös kokeilla pistekirjoitusta vanhoilla kirjoitusvälineillä ja työmenetelmillä sekä testata simulaatiolaseja. Simulaatiolasien tarkoituksena on tuoda esille näkövammaisuuden erilaisia haitta-asteita.
Aiheesta muualla

Näkövammaismuseon sivut
Näkövammaismuseon historiaklubi
Oliivikukastaja

| Oliivikukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Paksunokkakukastajat Prionochilus
Laji::  olivaceus
Kaksiosainen nimi
 Prionochilus olivaceus  (Tweeddale, 1877) 
Katso myös
   Oliivikukastaja Wikispeciesissä   Oliivikukastaja Commonsissa 
Infobox OKNimi-testi OKIUCN-testi OK: 
Oliivikukastaja (Prionochilus olivaceus) on Filippiinien kotoperäinen varpuslintu.
Esiintyminen

Oliivikukastaja elää Filippiineillä ja siitä tunnetaan kolme alalajia. Sen elinympäristön ala on 100 000–1 000 000 neliökilometriä. Tweeddale kuvaili lajin holotyypin Dinagatista Filippiineiltä vuonna 1877.
Elinympäristö

Trooppiset ja subtrooppiset kosteat alankometsät.
Aiheesta muualla

(Oriental Bird Images) (Arkistoitu – Internet Archive) Kuva
Oscar Leonard Sund

Oscar Leonard Sund (8. elokuuta 1881 Hamari, Porvoon maalaiskunta – 30. lokakuuta 1917 Porvoo) oli suomalainen varatuomari ja Porvoon pormestari.
Sundin vanhemmat olivat työmies Petter Gustaf Sund ja Amanda Wilhelmina Bergström. Hän pääsi ylioppilaaksi Porvoon lyseosta vuonna 1901 ja suoritti Helsingin yliopistossa oikeustutkinnon 1907.
Sund oli Porvoon pormestarina 1916–1917, aikaisemmin hän toimi sihteerinä Kuopion poliisilaitoksella ja istui käräjiä. Hän kuoli lokakuussa 1917 lavantautiin Porvoossa.
Oscar Kreuzer

| Mitalit | Mitalit | Mitalit |  |
| --- | --- | --- | --- |
|  Oscar Kreuzer |  Oscar Kreuzer |  Oscar Kreuzer |  |
Maa:   Saksa
Miesten tennis
|  Olympialaiset  |  Olympialaiset  |  Olympialaiset  |  |
|  Pronssia | Tukholma 1912 | Kaksinpeli |  |
Oscar Kreuzer (14. kesäkuuta 1887 Frankfurt am Main – 3. toukokuuta 1968 Wiesbaden) oli saksalainen tennispelaaja.
Kreuzer saavutti Tukholman kesäolympialaisissa 1912 pronssia kaksinpelissä. Hän kilpaili myös Lontoon kesäolympialaisissa 1908.
Nokia 9210 Communicator

| Nokia 9210 Communicator |
| --- | --- |

Julkaistu:  21. marraskuuta 2000 (9210) 2002 (9210i)
Käyttöverkot:  EGSM 900/1800
Mitat:  158 × 56 × 27 mm
Paino:  244 g
Näytön kuvatarkkuus:  640 × 200 px
Värien lukumäärä:  4096 (sisäinen näyttö) / yksivärinen (ulkoinen näyttö)
Suoritin:  32-bittinen 52 MHz ARM9-pohjainen RISC-suoritin
Muisti:  14 MB sovelluksille, 2 MB käyttäjälle (9210) 40 MB (9210i)
Kamera:  ei
Radio:  ei
Musiikkisoitin:  ei
Valmiusaika:  230 h
Puheaika:  10 h
Käyttöjärjestelmä:  Symbian OS v6.0, Series 80
Tiedonsiirto:  HSCSD
Liitännät:  IrDA, RS-232-liitäntäinen datakaapeli
Infobox OKNimi-testi OK: 
Nokia 9210 Communicator on Nokian ensimmäinen Symbian-käyttöjärjestelmällä varustettu älypuhelin ja samalla myös ensimmäinen Symbian-käyttöjärjestelmällä varustettu matkapuhelin sekä kolmas Communicator-sarjan älypuhelin 9000/9000i:n ja 9110/9110i:n jälkeen. Myöhemmin puhelimesta julkaistiin päivitetty 9210i-malli. Nokia 9210/9210i -malleja seurasi Nokia 9500 Communicator, sekä ilman kameraa ja WLAN:ia julkaistu versio Nokia 9300, joka ei kuitenkaan kantanut Communicator-nimikettä. Nokia 9210:aa edeltävät Communicatorit käyttivät GEOS-käyttöjärjestelmää.
9210:n käyttöjärjestelmä on Symbian OS v6.0, joka oli myös Symbianin ensimmäinen Symbian-niminen käyttöjärjestelmä (aik. Epoc). Puhelimen käyttöympäristö kuuluu Series 80 -sarjaan (ennen kutsuttu Crystaliksi), jonka jokaisessa puhelimessa on 640 × 200 pikselin kokoinen näyttö. Nokia 9210:n ja 9210i:n Series 80 -versionumero on 1.0 (uudemmat kommunikaattorit käyttävät 2.0:aa).
Markkinoille tulonsa aikaan myytyihin kehittyneisiin puhelimiin verrattuna siitä puuttui GPRS ja Bluetooth, mikä oli melko paha puute, sillä laite oli tarkoitettu nimenomaan internetin ja tiedonsiirron tehokäyttöön. Laitteella pääsi kytkeytymään internetiin HSCSD:llä ja toisen laitteen, kuten tietokoneen kautta, käyttämällä langatonta infrapunayhteyttä tai sarjakaapelia.
Nokian aikaisempiin 9110/9110i-malleihin verrattuna siinä oli värinäyttö ja ns. kaupunki-GSM (EGSM 900/1800).
Nokia 9210:n kuuloke sijaitsee puhelimen takana, eli käyttäjä puhuu puhelimeen pitäen sen selkäpuolta poskeaan vasten. Puhelun saa kaiutinpuheluksi kun kääntää näppäimistön esiin.
Nokia 9210:n teknisiä yksityiskohtia

Pääohjelmat: puhelin, työpöytä (vaihdettavalla taustakuvalla, koko max. 452 × 200), viestintä (SMS, faksi, sähköposti), internet (web, WAP), osoitekirja, kalenteri, toimisto (tekstinkäsittely, taulukkolaskenta, esitykset, tiedostonhallinta)
Ekstrat: laskin, kello, pelit, nauhuri ja yksikkömuunnos
Koko: 158 × 56 × 27 mm
Paino: 244 g
Matkapuhelin: EGSM 900/1 800 ja HSCSD (43.2 kbit/s)
Ulkoinen näyttö: kaksivärinen
Sisäinen näyttö: 4 096-värinen 640 × 200 LCD
Suoritin: 32-bittinen 52 MHz ARM9-pohjainen RISC-suoritin
Muisti: ohjelmat 8 MB (josta vapaana n. 4 MB käynnistyksen jälkeen), käyttäjä 2 MB (sisäinen) + 16 MB MMC-kortti (laajennus jopa 256 MB:in asti)
Aiheesta muualla

Nokia 9210 -tietosivusto (englanninkielinen)
Käyttöohjeet (Arkistoitu – Internet Archive)
Nurmiajuruoho

| Nurmiajuruoho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Ajuruohot Thymus
Laji::  pulegioides
Kaksiosainen nimi
 Thymus pulegioides  L. 
Katso myös
   Nurmiajuruoho Wikispeciesissä   Nurmiajuruoho Commonsissa 
Infobox OKNimi-testi OK: 
Nurmiajuruoho (Thymus pulegioides) on huulikukkaiskasveihin (Lamiaceae) kuuluva monivuotinen ikivihreä maustekasvi. Se muistuttaa kangasajuruohoa, mutta nurmiajuruohon kukat ovat pitkulaisemmat ja varsi vähemmän karvainen.
Nurmiajuruoho sopii puutarhaan maanpeitto- ja kivikkokasviksi. Sitä käytetään mausteena, ja se on miedommanmakuista kuin tavallinen timjami.
Nurmiajuruoho on Suomessa tulokaskasvi, joka on levinnyt hyötykasvien siementen mukana. Sitä on myös viljelty koristekasvina. Sitä tavataan Keski- ja Etelä-Euroopassa mutta ei juuri Suomea idempänä.
Aiheesta muualla

Kasviatlas: Nurmiajuruohon levinneisyys Suomessa.
Pohjolan kasvien pauloissa: Thymus pulegioides subsp. pulegioides nurmiajuruoho subsp. euroopannurmiajuruoho
Pohjolan kasvien pauloissa: Thymus pulegioides subsp. pannonicus – nurmiajuruoho subsp. idännurmiajuruoho
Olly Murs

| Oliver Stanley ”Olly” Murs |
| --- | --- |
 Olly Murs Tukholmassa vuonna 2012.
Henkilötiedot
Syntynyt: 14. toukokuuta 1984 (ikä 40) Witham, Essex, Britannia
Ammatti:  laulaja-lauluntekijä, tv-juontaja
Muusikko
Taiteilijanimi:  Olly Murs
Laulukielet:  englanti
Aktiivisena:  2009–
Tyylilajit:  pop
Soittimet:  laulu, kitara, piano
Levy-yhtiöt:  Epic, Syco, Columbia
Aiheesta muualla
Kotisivut
  [ Muokkaa Wikidatassa ] [ ohje ]  
Oliver Stanley ”Olly” Murs (s. 14. toukokuuta 1984 Witham, Essex, Britannia) on englantilainen poplaulaja, lauluntekijä ja tv-juontaja, joka tuli tunnetuksi The X Factor -ohjelman kuudennen tuotantokauden myötä vuonna 2009. Hän sijoittui kilpailussa toiseksi. Hänen esikoisalbuminsa Olly Murs ilmestyi marraskuussa 2010 ja seuraava albumi In Case You Didn’t Know vuotta myöhemmin marraskuussa 2011. Mursin singlet ”Please Don’t Let Me Go”, ”Heart Skips a Beat” (mukana rapduo Rizzle Kicks) ja ”Dance with Me Tonight” ovat sijoittuneet Britannian singlelistan ykkösiksi.